|  |  |  |  |  |
| --- | --- | --- | --- | --- |
| Predmet: **Italijanski jezik za 5. razred osnovne škole** | | | | |
| Udžbenik: **Amici D’ITALIA 1** | | | Izdavač: **Data Status** | |
| Nastavnik: | | | | |
| Čas broj: 15. | | Odeljenje: | | Datum: |
| Nastavna tema: | **Primo giorno di scuola** | | | |
| Nastavna  jedinica: | **I gesti in Italia** | | | |
| Tip časa: | obrada | | | |
| Cilj časa: | Usvajanje interkulturnih sadražaja u vezi sa gestikulacijom Italijana. | | | |
| Očekivani  ishodi: | Učenik će umeti da prepozna i pokaže neke oblike gestikulacije u svakodnevnoj komunikaciji Italijana. | | | |
| Međupredmetne kompetencije: | Saradnja, komunikacija, kompetencija za učenje | | | |
| Oblik rada: | frontalni, individualni, u paru, u grupi | | | |
| Nastavne  metode: | video u nastavi, dijaloška, igrovne aktivnosti, dramske aktivnosti | | | |
| Nastavna  sredstva: | Udžbenik, Radna sveska, digitalni udžbenik, Priručnik za nastavnike | | | |
| Korelacija sa drugim predmetima: | Srpski jezik | | | |
| **Vremenska struktura časa (tok časa)** | | | | |
| **Uvodni deo:**  (8 minuta) | Provera domaćeg zadatka. Učenici čitaju odgovore iz 3. i 4. zadatka i proveravaju odgovore zajedno sa nastavnikom. | | | |
| **Glavni deo:**  (32 minuta) | **Udžbenik, 24, 25. strana**  Nastavnik objašnjava učenicima da će u današnjoj nastavnoj jedinici razgovarati o gestikulaciji koju Italijani često koriste u svakodnevnoj komunikaciji. Nastavnik pokazuje učenicima neke vrste gestikulacije i objašnjava njihovo značenje, a zatim poziva učenike da probaju i oni da demonstriraju takav oblik komunikacije. U ovoj fazi nastavnik može početi sa interkulturnim poređenjem i ukazivati na sličnosti i razlike u gestikulaciji.  Učenici otvaraju 24. stranu udžbenika i upoznaju se slikovito sa ovom temom. Kako bi se učenici na što zanimljiviji način upoznali sa temom, nastavnik deli učenike na timove. Članovi jednog tima kažu na italijanskom jeziku značenje jednog gesta, a drugi tim treba da ga za određeno vreme (npr. 10 sekundi) ponovi. Pobeđuje tim koji je tačno ponovio najveći broj gestova.  Nakon igre, nastavnik pušta video zapis. U pitanju je scena iz filma u kojoj protagonisti razgovaraju gestovima. Nastavnik započinje razgovor postavljanjem pitanja*:*  *Chi sono queste persone?*  *Dove sono?*  *Che tipo di relazione c’è fra loro?*  *Perché si parlano a gesti?*  Učenici koriste maternji jezik tokom razgovora. Učenici pronalaze gestove koje prepoznaju iz udžbenika, a pokušavaju da pronađe i neke nove i da otkriju njihovo značenje. Nastavnik za video vežbe koristi uputstva iz Priručnika za nastavnike (*Guida per l’insegnante, pagina 74).*  Nastavnik daje zadatak za rad u paru. Učenici treba da probaju da odglume neki dijalog iz filma uz pomoć gestova. Ukoliko je potrebno, nastavnik ponovo pušta video zapis.Nastavnik ohrabruje učenike da učestvuju u ovoj aktivnosti i pohvaljuje sve koji su uradili zadatak. | | | |
| **Završni deo:**  (5 minuta) | Nastavnik daje uputstvo za izradu domaćeg zadatka.  **Domaći zadatak**: radna sveska, 11. strana, vežbanje 5 | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |