|  |  |  |  |  |
| --- | --- | --- | --- | --- |
| Predmet: **Italijanski jezik za 5. razred osnovne škole** | | | | |
| Udžbenik: **Amici D’ITALIA 1** | | | Izdavač: **Data Status** | |
| Nastavnik: | | | | |
| Čas broj: 41. | | Odeljenje: | | Datum: |
| Nastavna tema: | **Foto di classe** | | | |
| Nastavna  jedinica: | **La scuola italiana** | | | |
| Tip časa: | Obrada | | | |
| Cilj čas: | Upoznavanje školskog sistema u Italiji. Poster prezentacija | | | |
| Očekivani  ishodi: | Učenik će biti u stanju da prepozna karakteristike italijanskog školskog sistema i da predstavi sličnosti i razlike između sistema u Italiji i Srbiji. | | | |
| Međupredmetne kompetencije: | Saradnja, komunikacija, kompetencija za učenje | | | |
| Oblik rada: | frontalni, individualni, u paru, u grupi | | | |
| Nastavne  metode: | dijaloška, rad na tekstu, metoda pisanja, demonstrativna | | | |
| Nastavna  sredstva: | Udžbenik, posteri | | | |
| Korelacija sa drugim predmetima: | Srpski jezik | | | |
| **Vremenska struktura časa (tok časa)** | | | | |
| **Uvodni deo:**  (10 minuta) | Provera i analiza domaćeg zadatka. | | | |
| **Glavni deo:**  (25 minuta) | Pre nego što učenici počnu da čitaju tekst o školama u Italiji, nastavnik pokreće diskusiju o školskom sistemu u Srbiji. Nastavnik razgovara sa učenicima o ciklusima tokom školovanja i dužini njegovog trajanja.  Nastavnik zapisuje nepoznate reči koje su ključne za razumevanje teksta i objašnjava ih učenicima. (*scuola materna, obbligatorio, primaria, elementare, dura, docenti, esame, scuola secondaria, scuola media, scuola superiore, anno)*. Nastavnik daje dovoljno vremena učenicima da pročitaju tekst. Učenici tokom čitanja mogu da postavljaju pitanja ako im je nešto nejasno.  Učenici u paru rade zadatak ispod teksta i popunjavaju reečenice vezane za tekst.  Učenici proveravaju rešenja u paru, a zatim svi zajedno.  Nastavnik upućuje učenike na sajtove nekih italijanskih škola i daje im instrukcije za rad kod kuće. Nastavnik koristi uputstva iz Priručnika za nastavnike (*Guida per l’insegnante*, 75. strana).  Nastavnik deli učenike u grupe. Učenici po grupama prave na velikim posterima spisak razlika između školskog sistema u Srbijii u Italiji.  Nastavnik obilazi učenike i prati njihov rad, odgovara na eventualna pitanja i pomaže. | | | |
| **Završni deo:**  (10 minuta) | Kada učenici završe grupne radove, svaka grupa pojedinačno predstavlja i objašnjava svoj rad. Nastavnik pohvaljuje učenike.  **Domaći zadatak**: *Clicca e guarda*, udžbenik, 49. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |