|  |  |  |  |  |
| --- | --- | --- | --- | --- |
| Predmet: **Italijanski jezik za 5. razred osnovne škole** | | | | |
| Udžbenik: **Amici D’ITALIA 1** | | | Izdavač: **Data Status** | |
| Nastavnik: | | | | |
| Čas broj: 2. | | Odeljenje: | | Datum: |
| Nastavna tema: | **Benvenuti!** | | | |
| Nastavna  jedinica: | **L’alfabeto** | | | |
| Tip časa: | Obrada | | | |
| Cilj časa: | Usvajanje alfabeta i spelovanje | | | |
| Očekivani  ishodi: | Učenik će biti u stanju da speluje reči. | | | |
| Međupredmetne kompetencije: | Saradnja, komunikacija, kompetencija za učenje | | | |
| Oblik rada: | frontalni, individualni, u paru | | | |
| Nastavne  metode: | rad na tekstu, audio-lingvalna, igrovne aktivnosti, demonstrativna | | | |
| Nastavna  sredstva: | Udžbenik, CD, fotografije italijanskih gradova (opciono), papirići sa ispisanim slovima italijanskog alfabeta | | | |
| Korelacija sa drugim predmetima: | Srpski jezik | | | |
| **Vremenska struktura časa (tok časa)** | | | | |
| **Uvodni deo:**  (5 minuta) | Nastavnik proverava domaći zadatak. Učenici u paru demonstriraju dijaloge koje su uvežbavali na prethodnom času.  *Come ti chiami?*  *-Mi chiamo\_\_\_\_\_\_/ Io sono\_\_\_\_\_\_\_* | | | |
| **Glavni deo:**  (30 minuta) | **L’alfabeto, udžbenik, strana 10, vežbanje 2**  Nastavnik ukratko objašnjava karakteristike italijanskog alfabeta i ukazuje na razlike u odnosu na srpski jezik ali može da napravi poređenje i sa engleskim jezikom. Ukazuje i na slova koja se koriste samo u stranim rečima **j, k, w, x, y** i navodi nekoliko primera: *clown, kayak, kiwi, taxi, yogurt, judo.*  Nastavnik pušta audio-zapis, CD (1-3) ili na interaktivnoj tabli dok učenici slušaju i gledaju alfabet koji se nalazi u udžbeniku.  Učenici slušaju nekoliko puta alfabet i ponavljaju zajedno sa otvorenim udžbenikom, a zatim nastavnik pita učenike da pojedinačno ponove.  **Vežbanje 3**  Nastavnik pokazuje kartu Italije na 10. strani, pročita učenicima nazive gradova sa karte u ukazuje im na početna slova u nazivima i objašnjava im da se početna slova koriste za spelovanje reči (osim slova: h, j, k, w, x, y, z za koja se ne koriste nazivi italijanskih gradova ,,h come hotel“ itd.). Učenici ponavljaju pročitane nazive. Na primer: *A Ancona, R Roma.*  Nastavnik može, ukoliko ima vremena, pokazati učenicima fotografije nekih italijanskih gradova ili iskoristiti slike koje se već nalaze u udžbeniku. (Dodatak *Geografia, Storia d’Italia*)  Nastavnik pušta audio-zapis CD (1-4) dva puta dok učenici prate u udžbeniku, a zatim ponavljaju u parovima. Nastavnik pita učenike da li mogu da pretpostave značenje pitanja *Come si scrive?* Ukoliko ne mogu sami da dođu do odgovora, nastavnik objašnjava značenje. Nastavnik piše na tabli nekoliko imena i pita učenike da speluju usmeno.  Na primer: *Come si scrive* ***Matilde****?* itd. Učenici po uzoru na slušane primere, speluju reči.  LIM: Korišćenje interaktivne table.  **Vežbanje 4**  Nastavnik objašnjava učenicima značenje pojmova iz 4. vežbanja kako bi usmeno odspelovali ove reči. Učenici rade zadatak u parovima, naizmenično, koristeći prilikom spelovanja početna slova italijanskih gradova.  Nastavnik podstiče učenike da odgovaraju i daje instrukcije ukoliko je potrebno. | | | |
| **Završni deo:**  (10 minuta) | Nastavnik zamoli nekoliko učenika da se predstave i da odspeluju svoje ime.  Nastavnik sluša i prati izlaganje učenika, pomaže im i ispravlja greške.  **Dodatna aktivnost:** Nastavnik izvlači po jedan papirić sa ispisanim slovom alfabeta. Učenici, jedan po jedan, izgovaraju slova koja se nalaze na papiriću.  Ukoliko neki učenik pogreši, on ispada, a igra se nastavlja dalje.  **Domaći zadatak:** radna sveska, 3. strana, vežbanja 1 i 2 | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažan | | | | |